
Kis szállodák összehasonlítása Budapest XVI. kerületének zöldövezetében – avagy a SAS visszatérése Budapestre

Minden ember legalább egyszer az életében turistává válik. A kérdés, hogy vajon mik motiválják arra, hogy a szükségleteinek megfelelő változatosságigényét kielégítse?
A dolgozatomban arra kerestem választ, hogy mik motiválják az embereket, amikor szálláshelyet választanak maguknak, milyen szállástípusokat részesítenek előnyben, milyen szolgáltatásokat szeretnének igénybe venni és mi az az ár/minőség arány, amire hajlandóak költeni a turisták. A célom feltárni a keresleti oldal igényeit, különös tekintettel a városi turizmusra, mivel Budapest XVI. kerületének szállodái kereslete stagnál, ami a későbbiek folyamán ezeknek a kisvállalkozásoknak a megszűnéséhez vezethet.
A kutatásom a szakirodalmi feldolgozáson túl két kérdőíves kutatáson alapszik: egy online általános igényfelmérésen és egy papíralapú magyar, angol és német nyelvű kérdőíven, amit a szállóvendégek töltenek/töltöttek ki, két külön célcsoportot megcélozva, aminek az eredményeit felhasználva innovatív stratégiát próbáltam kidolgozni, ami elősegítheti a peremkerületi magánszállodák konstruktív fejlődését, a szolgáltatásaik és kínálatuk iránti kereslet növekedését.
A feltárt eredmények alapján elmondható, hogy mindenképpen érdemes odafigyelni a vendégek igényeire, amik évről-évre változnak. Fontos rugalmasan kezelni az új elvárásokat az igényeknek megfelelő stratégia kiválasztásával és megvalósításával. A szállodák rendszeres innovációjával elérhető a megfelelő profit termelése és költséghatékony működése, melynek köszönhetően a peremkerületi hotelek is hatékonyan üzemelhetnek.



